《得归结庐先寄舍弟季亭 其一》
清代·王箴舆

鸾凰遗好音，众鸟鸣且悦。海鹏负青冥，塞鸿踏春日。

延颈远罻罗，疾翮脱一发。露行早然犀，夜寐屡惊蝎。

劳薪吹烬灰，膏雨濯余蘖。勒恩返旧山，焚香拜明佛。

我本蓬蒿人，初心悔未决。念亲似秋草，应添头上雪。

有弟如晨星，同系天边月。

作者简介：江苏宝应人，字敬倚，号孟亭。王式丹孙。康熙五十一年进士，官卫辉知府。工诗，与袁枚交好。有《孟亭编年诗》。